**PROJEKTS**



LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts [dome@dobele.lv](mailto:dome@dobele.lv)

APSTIPRINĀTI

ar Dobeles novada domes

2020. gada 27. februāra lēmumu Nr.51/3

(protokols Nr. 3)

Precizēti ar 2020. gada 28.maija lēmumu Nr. \_\_\_/8

(protokols Nr. 8)

**2020. gada 27. februārī Saistošie noteikumi Nr. 6**

**„Grozījumi Dobeles novada pašvaldības 2017. gada 26. oktobra saistošajos**

**noteikumos Nr. 10  „Par sabiedrisko ūdenssaimniecības pakalpojumu sniegšanas, lietošanas kārtību un decentralizēto kanalizācijas pakalpojumu sniegšanas un uzskaites kārtību Dobeles novadā””**

Izdoti saskaņā ar likuma „Par pašvaldībām”

43. panta pirmās daļas 11. punktu

Izdarīt Dobeles novada pašvaldības 2017. gada 26. oktobra saistošajos noteikumos Nr. 10 „Par sabiedrisko ūdenssaimniecības pakalpojumu sniegšanas, lietošanas kārtību un decentralizēto kanalizācijas pakalpojumu sniegšanas un uzskaites kārtību Dobeles novadā” šādus grozījumus :

1. Izteikt 71. punktu jaunā redakcijā :

“71. Dobeles pilsētas un Dobeles novada ciemu teritorijā decentralizētajām kanalizācijas sistēmām ir atļauts izmantot septiķus ar divām vai vairāk kamerām, kur notekūdeņi pēc septiķa vidē tiek novadīti caur speciāli ierīkotu infiltrācijas sistēmu (filtrācijas laukiem, apakšzemes filtrējošām drenām, smilts grants filtriem, filtrācijas grāvjiem vai akām) un kuri izbūvēti atbilstoši būvniecību regulējošiem normatīvajiem aktiem;

1. Papildināt ar jaunu 75.1 punktu šādā redakcijā:

“75.1 Minimālais nosēdumu izvešanas biežums no septiķa ir viena reize gadā.”

1. Izteikt 78.1. punktu jaunā redakcijā :

“78.1. pēc notekūdeņu vai nosēdumu savākšanas aizpildīt darījumu apliecinošu dokumentu, kurā uzrādīta pakalpojumu sniegšanas adrese, dati par savākto notekūdeņu vai nosēdumu daudzumu, pakalpojumu sniegšanas datums un decentralizēto kanalizācijas pakalpojumu sniedzēja rekvizīti;”

1. Izteikt 78.3. punktu jaunā redakcijā :

“78.3. līdz kārtējā gada 1. februārim sniegt informāciju decentralizēto kanalizācijas sistēmu reģistra uzturētājam par iepriekšējā kalendārajā gadā izvesto notekūdeņu un nosēdumu apjomu;”

1. Papildināt ar jaunu 78.4. punktu šādā redakcijā:

“78.4. pēc decentralizēto kanalizācijas sistēmu reģistra uzturētāja pieprasījuma uzrādīt decentralizēto kanalizācijas pakalpojumu sniegšanas darījumu apliecinošus dokumentus.”

1. Izteikt 80. punktu jaunā redakcijā :

„ 80. Par noteikumu 16., 27., 30., 31., 34., 36., 67., 70., 72., 77., 78., 87. punktā noteikto prasību pārkāpumiem personas var tik administratīvi sodītas ar brīdinājumu vai naudas sodu – fiziskās personas līdz septiņdesmit naudas soda vienībām, juridiskās personas – līdz divi simti astoņdesmit naudas soda vienībām.“

1. Izteikt 81. punktu jaunā redakcijā :

„81. Noteikumos noteikto prasību neievērošanu līdz administratīvā pārkāpuma lietas izskatīšanai veic Dobeles novada pašvaldības policija. Administratīvā pārkāpuma lietu izskata Dobeles novada domes administratīvā komisija.

1. Svītrot 82. un 83. punktu.
2. Aizstāt 84. punktā vārdus „Latvijas Administratīvo pārkāpumu kodeksā“ ar vārdiem „normatīvajos aktos“.
3. Papildināt noteikumus ar 89. punktu šādā redakcijā :

“89. Grozījumi saistošo noteikumu 80., 81., 82., 83. un 84. punktā stājas spēkā vienlaikus ar [Administratīvās atbildības likumu](https://likumi.lv/ta/id/303007-administrativas-atbildibas-likums).”

Domes priekšsēdētājs A.Spridzāns

**Saistošo noteikumu Nr. 6**

**“Grozījumi Dobeles novada pašvaldības 2017. gada 26. oktobra saistošajos**

**noteikumos Nr. 10  „Par sabiedrisko ūdenssaimniecības pakalpojumu sniegšanas, lietošanas kārtību un decentralizēto kanalizācijas pakalpojumu sniegšanas un uzskaites kārtību Dobeles novadā““**

**paskaidrojuma raksts**

|  |  |
| --- | --- |
| **Sadaļas nosaukums** | **Sadaļas paskaidrojums** |
| 1. Projekta nepieciešamības pamatojums | Dobeles novada pašvaldības 2017. gada 26. oktobra saistošie noteikumi Nr. 10  „Par sabiedrisko ūdenssaimniecības pakalpojumu sniegšanas, lietošanas kārtību un decentralizēto kanalizācijas pakalpojumu sniegšanas un uzskaites kārtību Dobeles novadā” nosaka:   1. kārtību, kādā ūdensapgādes tīkli vai kanalizācijas tīkli un būves tiek pievienotas centralizētajai ūdensapgādes sistēmai vai centralizētajai kanalizācijas sistēmai, tai skaitā prasības komercuzskaites mēraparāta mezgla izbūvei; 2. centralizētās ūdensapgādes sistēmas un centralizētās kanalizācijas sistēmas ekspluatācijas, lietošanas un aizsardzības prasības, tai skaitā, prasības notekūdeņu novadīšanai centralizētajā kanalizācijas sistēmā, brīvkrānu un ugunsdzēsības ierīču lietošanas un aizsardzības prasības; 3. sabiedriskā ūdenssaimniecības pakalpojuma līgumā ietveramos noteikumus, tai skaitā līguma slēgšanas, grozīšanas un izbeigšanas kārtību; 4. decentralizēto kanalizācijas pakalpojumu sniegšanas un uzskaites kārtību; 5. administratīvo atbildību par noteikumu pārkāpšanu.   Saistošie noteikumi nepieciešami, lai nodrošinātu noteikumu regulējuma saskaņošanu ar [Administratīvās atbildības likumā](https://likumi.lv/ta/id/303007-administrativas-atbildibas-likums) ietvertajām normām. |
| 2. Īss projekta satura izklāsts | |  | | --- | |  |   Saistošo noteikumu mērķis ir noteikt atbildību par saistošo noteikumu neievērošanu un amatpersonu kompetences robežas, ievērojot Administratīvās atbildības likuma prasības, kas stāsies spēkā 2020. gada 1. jūlijā.  Precizēts saistošo noteikumu regulējums attiecībā uz septiķu izmantošanu Dobeles pilsētas un Dobeles novada ciemu teritorijā, nosakot minimālo nosēdumu izvešanas biežumu no septiķa, kā arī precizēti decentralizēto kanalizācijas pakalpojumu sniedzēju pienākumi. |
| 1. Informācija par plānoto projekta ietekmi uz pašvaldības budžetu | Nav attiecināms |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms |
| 5. Informācija par administratīvajām procedūrām | Nav attiecināms |
| 1. Informācija par konsultācijām ar privātpersonām | Nav attiecināms |

Domes priekšsēdētājs A.Spridzāns